**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2015. szeptember 16-i ülésére)

**TÁRGY: A KISKŐRÖS 2470. HRSZ-ON NYILVÁNTARTOTT INGATLAN 32 M2 NAGYSÁGÚ RÉSZÉNEK ÉRTÉKESÍTÉSE MIDI LÁSZLÓ RÉSZÉRE**

Kiskőrös Város Képviselő-testülete (a továbbiakban: Képviselő-testület) a 91/2013. számú határozatában döntött a 2472/1. hrsz-on nyilvántartott ingatlan telekrendezéséről és az azt követő értékesítéséről. A Képviselő-testület a 80/2014. számú határozatával módosította a 91/2013. számú határozatát. Ennek megfelelően döntött arról – többek között – hogy a telekalakítási eljárással érintett Kiskőrös belterületi, 2472/1. hrsz-on nyilvántartott ingatlanból 32 m2 nagyságú rész beolvad a 2470. hrsz-on nyilvántartott ingatlanba.

Az ingatlan-nyilvántartás adatai alapján Kiskőrös Város Önkormányzata (a továbbiakban: Önkormányzat) tulajdonában lévő 32 m2 nagyságú ingatlanrész bejegyzésre és beolvasztásra került a 2470. hrsz-ú ingatlan területébe telekalakítás jogcímén a 16/323/2013. számú változási vázrajz alapján.

Midi László 6200 Kiskőrös, Kossuth Lajos utca 1. szám alatti lakos vételi szándékát jelentette be az Önkormányzat tulajdonában lévő, Kiskőrös belterületi, 2470. hrsz-on nyilvántartott ingatlan 32 m2 nagyságú részére. A fenti ingatlanrész vételára a telekrész forgalmi értékéről szóló szakértői vélemény alapján 9000,- Ft/m2, azaz összesen 288.000,- Ft.

A 80/2014. számú Képviselő-testületi határozat mellékletét képező telekalakítással vegyes adásvételi szerződés Midi Lászlót és Midi Judit Arankát telekalakító félként nevesíti.

Az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a Polgármester dönt. A tulajdonjog átruházás szerződésben foglalt feltételeinek elfogadásáról a Képviselő-testület dönt. A fentiek alapján az adásvételi szerződést a Képviselő-testület felhatalmazása alapján a Polgármester köti meg a Jegyző ellenjegyzésével.

A fentiekre tekintettel javaslom, hogy a Képviselő-testület járuljon hozzá az Önkormányzat tulajdonában lévő, 2470. hrsz-on nyilvántartott, 32 m2 nagyságú telekrész tulajdonjogának adásvétel útján történő átruházásához Midi László részére. Továbbá a Képviselő-testület járuljon hozzá az adásvételi szerződéshez megkötéséhez, valamint a tulajdonjog ingatlan-nyilvántartásba történő bejegyzéséhez.

**Kiskőrös, 2015. szeptember 8.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata tulajdonában lévő, Kiskőrös belterületi 2470. hrsz-on nyilvántartott, 32 m2 nagyságú telekrész adásvétel útján történő értékesítéséhez 288.000,- Ft vételárért Midi László 6200 Kiskőrös, Kossuth Lajos utca 1. szám alatti lakos részre,
2. felhatalmazza a polgármestert az adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásba történő bejegyeztetéséhez. A fentiekben nevesített szerződés elkészíttetésének, valamint a tulajdonjog ingatlan-nyilvántartásba történő bejegyeztetésének költségét Midi László magára vállalja.

**Felelős:** polgármester

**Határidő:** azonnal